Den stærkt kritiserede Hobro-psykiater Arne Mejlhede har igennem længere tid været under beskydning for at forkert medicin, forkerte diagnoser og forkert behandling. Og efter DR Nyheders dækning af sagen er 150 patienter, der føler dig dårligt behandlet af den nordjyske psykiater, dukket op. Derfor opfordrer næstformand i regionsrådet Per Larsen (K), der også er bestyrelsesmedlem i Patientforsikringen nu patienter, der føler sig fejlbehandlet af Arne Mejlhede til at søge erstatning hos Patientforsikringen. - Hvis det viser sig, at patienterne er blevet fejlbehandlet, ikke er blevet behandlet, eller har fået stillet en forkert diagnose eller ordineret forkert medicin, skal de selvfølgelig have erstatning, siger Per Larsen. Opfordringen går til patienter og pårørende, men også til praktiserende læger og andre, der arbejder i det patientambulatorium, der er oprettet specifikt til patienter behandlet af Arne Mejlhede

Referat:
Regionsrådspolitiker opfordrer Mejlhede-patienter til at søge erstatning.